П  Р  И  С  Ъ  Д  И :

	ПРИЗНАВА В. А., род. на *г. в Г. *, живущ в Г. *., български гражданин, женен, неосъждан, ЕГН * за НЕВИНОВЕН в това, че на 22.02.2014г. в Г. *., на обект У.“. *“ - част от строителния процес на „ Разширение и рехабилитация на канализационната и водоснабдителната мрежа на Г. *.“, в качеството си на управител на „В.Г.И.“ ЕООД – изпълнител по сключен Договор за възлагане на строителство от 09.08.2013г., поради немарливо изпълнение на правно регламентирана дейност, представляваща източник на повишена опасност - извършване на СМР, представляващи земно - изкопни и земно - насипни работи, демонтаж и монтаж на външни ВиК инсталации (подмяна на тръбната мрежа), изразяващо се в нарушение на чл. 127,ал. 1, т. 3 и чл. 275, ал. 1 от КТ; чл. 4, 14, ал. 1 и 2 и чл. 16, ал. 1,т. 2, б. „а“ от Закона за здравословни и безопасни условия на труд, чл. 16, ал.1, б. “б“  и чл. 49, т. 2 от  Наредба № 2/22. 03. 2004 г. за минималните изисквания за  здравословни и безопасни условия на труд при извършване на строителни и монтажни работи, както и на Договора за възлагане на строителство и допълнителното споразумение към него от 09.08.2013г., като не осигурил здравословни и безопасни условия на труд, не приложил необходимите мерки, съобразно променящите се обстоятелства, не планирал и не приложил превантивни мерки  и методи на работа, осигуряващи нивото на защита на работниците, не осигурил комплексни здравословни и безопасни условия на труд при извършване на СМР на изпълнявания от него строеж, при изкопни работи и не предприел подходящи мурки за безопасност, с оглед оформяне на откоси и използване на подходящо укрепване, по непредпазливост причинил смъртта на А. Н., поради което и на основание чл. 304 от НК го ОПРАВДАВА за престъплението по чл. 123, ал.1 от НК.
    ПРИЗНАВА И. П., род. на *г. в Г. *, живущ в с. *., оБ. *, бълг. гражданин, със средно образование, пенсионер, женен, неосъждан, ЕГН * за ВИНОВЕН в това,че на 22.02.2014г. в Г. *., на обект У. „. *“ -  част от строителния процес на „ Разширение и рехабилитация на канализационната и водоснабдителната мрежа на Г. *.“, чрез действия, които спадат към занятие на правно регламентирана дейност, представляваща източник на повишена опасност, което няма право да упражнява - технически ръководител на обект със задължения по чл. 26, т. 1 и 3 и чл. 49, т. 2 от Наредба № 2/22.03.2004 г. за минималните изисквания за здравословни и безопасни условия на труд при извършване на строителни и монтажни работи, Приложение № 1 към чл. 2, ал. 2 от Наредбата и Инструкцията за безопасна работа при изкопни работи, утвърдена от „ККС 5“ ЕООД, по непредпазливост причинил смъртта на А. Н., поради което и на основание  чл. 123, ал. 2, вр. с ал.1, вр. с чл. 55, ал.1, т.1 от НК го ОСЪЖДА НА ЛИШАВАНЕ ОТ СВОБОДА за срок от ЧЕТИРИ МЕСЕЦА, като на основание чл. 66, ал.1 от НК отлага изтърпяването на така наложеното наказание за изпитателен срок от ТРИ ГОДИНИ.
     ОСЪЖДА  И. П. със снета по-горе самоличност, ЕГН * да заплати по сметка на Окръжен съд М. сумата 2576.81лв., представляващи разноски по водене на делото.
ПРИСЪДАТА може да се обжалва И. протестира пред Апелативен съд Г. С. в 15 дневен срок от днес.

                                   ПРЕДСЕДАТЕЛ:

                                             СЪД.ЗАСЕДАТЕЛИ: 1.                           

                                                                                2.